Қоянды мен Қосшыда мектептер салынып жатыр
DATE: 18:41, 04 Мамыр 2019 | GMT +5
TITLE: Қоянды мен Қосшыда мектептер салынып жатыр
URL: https://kaz.inform.kz/news/koyandy-men-kosshyda-mektepter-salynyp-zhatyr_a3523613/
META: DATE: 18:41, 04 Мамыр 2019 | GMT +5
TOTAL WORDS: 149
AUTHOR(S):
TEXT: «Нұр-Сұлтан қаласына қатысты маңызды мәселе мектепке қатысты болып отыр. Сондықтан Үкімет бірінші кезекте үш ауысымдағы және апатты жағдайдағы мектептер мәселесін шешуде. Мұнымен қоса, мектеп тапшылығы проблемасына да екрекше назар аударылуда», - деді министр елордадағы көпбалалы аналармен кездесу барысында. Оның сөзіне қарағанда, 2019-2021 жылдары еліміз бойынша 190 мектеп пайдалануға беріледі. «Оның ішінде 19 мектеп Нұр-Сұлтанда салынады. Соның арасында биыл 14 мектеп пайдалануға берілсе, қалғаны алдағы жылы тапсырылады», - деді ведомство басшысы. Мұнымен қоса, елорда маңындағы Қоянды, Қосшы және Қажымұқан ауылдарында үш мектептің құрылысы жүргізілуде. «Бұдан бөлек, 2020-2021 жылдары қаланың шеткері аймақтарындағы құрылысқа қосымша қолдау жасалды», - деді министр. Бұдан бұрын хабарланғандай, бүгін еорда әкімдігінде ҚР Премьер-Министрінің орынбасары Гүлшара Әбдіқалықова Елбасының «Әлеуметтік қамқорлық» жаңа әлеуметтік шараларының негізгі бағыттарын түсіндіру бойынша көпбалалы аналармен кездесті. Сонымен қатар, шараға Нұр-Сұлтан қаласының әкімі Бақыт Сұлтанов, Еңбек және халықты әлеуметтік қорғау министрі Бердібек Сапарбаев, Білім және ғылым министрі Күләш Шәмшидинова, Денсаулық сақтау министрі Елжан Біртанов қатысты
